সিন্ডিকেটের মাল বোঝাই লরি পিষে দিল মা ও শিশুকে। ঘটনাস্থলেই মৃত্যু হয় দুজনের। স্থানীয় বাসিন্দাদের বিক্ষোভে ধুন্ধুমার রাজারহাট মাঝেরআইট এলাকার ঘটনা। লরিতে ভাঙচুর চালায় ক্ষুব্ধ জনতা। এরপর এলাকার দুটি সিন্ডিকেট প্রোজেক্টে গিয়েও ভাঙচুর চালায় বাসিন্দারা।
 ওয়েব ডেস্ক: সিন্ডিকেটের মাল বোঝাই লরি পিষে দিল মা ও শিশুকে। ঘটনাস্থলেই মৃত্যু হয় দুজনের। স্থানীয় বাসিন্দাদের বিক্ষোভে ধুন্ধুমার রাজারহাট মাঝেরআইট এলাকার ঘটনা। লরিতে ভাঙচুর চালায় ক্ষুব্ধ জনতা। এরপর এলাকার দুটি সিন্ডিকেট প্রোজেক্টে গিয়েও ভাঙচুর চালায় বাসিন্দারা। শ্বশুরবাড়ি থেকে রিকশা করে বাপের বাড়ি যাচ্ছিলেন বছর ২৮র সাবেরা বিবি। সঙ্গে ছিল তাঁর বছর ৫-র সন্তান। সেই সময়ই পিছোতে গিয়ে মাল বোঝাই লরিটি  পিষে দেয় পেছনে থাকা রিকশাটিকে। অভিযোগ, বেআইনি ভাবে পুকুর ভরাট করে দুটি প্রোজেক্টের কাজ চলছে। সিন্ডিকেটে মদত দেওয়ার অভিযোগে স্থানীয় তৃণমূল নেতা প্রবীর কর ও মুনিয়া দত্তের বিরুদ্ধে ক্ষোভ উগরে দিয়েছেন বাসিন্দারা। বাসিন্দাদের অভিযোগ, দুই নেতার প্রশ্রয়েই এলাকায় সিন্ডিকেট দৌরাত্ম্য বেড়েছে। রাজারহাট পঞ্চায়েত সমিতির সভাপতি প্রবীর কর ও তৃণমূল নেতা মুনিয়া দত্তকে অবিলম্বে গ্রেফতারের দাবি জানিয়েছেন স্থানীয় বাসিন্দারা।